Jelgavā, 2024. gada 28. novembrī (prot. Nr.\_\_\_, \_\_\_p.)

**JELGAVAS VALSTSPILSĒTAS PAŠVALDĪBAS 2024. GADA 28. NOVEMBRA**

**SAISTOŠIE NOTEIKUMI NR.24-\_\_\_\_**

**“PAR LĪDZFINANSĒJUMU IZGLĪTĪBAS IEGUVEI JELGAVAS VALSTSPILSĒTAS PAŠVALDĪBAS DIBINĀTAJĀS PROFESIONĀLĀS IEVIRZES IZGLĪTĪBAS IESTĀDĒS”**

*Izdoti saskaņā ar Izglītības likuma 12. panta 2.1daļu,*

1. **Vispārīgie jautājumi**
2. Saistošie noteikumi nosaka kārtību, kādā tiek noteikta un iekasēta daļēja maksa kā līdzfinansējums un piemēroti atvieglojumi līdzfinansējuma maksai Jelgavas valstspilsētas pašvaldības (turpmāk – pašvaldība) dibinātajās profesionālās ievirzes izglītības iestādēs.
3. Saistošajos noteikumos noteiktajā kārtībā līdzfinansējuma maksu sedz pašvaldības profesionālās ievirzes un interešu izglītības iestāžu audzēkņu (turpmāk – izglītojamais) vecāki vai likumiskie pārstāvji (turpmāk – vecāks), kuru bērni apgūst profesionālās ievirzes izglītības programmas (turpmāk – izglītības programma) šādās pašvaldības profesionālās ievirzes un interešu izglītības iestādēs (turpmāk - Izglītības iestādes):
	1. Jelgavas Mākslas skola;
	2. Jelgavas Specializētā peldēšanas skola;
	3. Jelgavas Bērnu un jaunatnes sporta skola;
	4. Jelgavas Ledus sporta skola.
4. Līdzfinansējuma maksa par izglītības programmu apguvi noteikumu 2.1. apakšpunktā norādītajā Izglītības iestādē tiek ieskaitīta pašvaldības iestādes “Jelgavas izglītības pārvalde” pamatbudžetā.
5. Līdzfinansējuma maksa par izglītības programmu apguvi noteikumu 2.2.– 2.4. apakšpunktos norādītajās Izglītības iestādēs tiek ieskaitīta pašvaldības iestādes “Sporta servisa centrs” pamatbudžetā.
6. **Līdzfinansējuma maksas apmērs un atvieglojumu saņemšanas kārtība**
7. Līdzfinansējuma maksas apmērs pašvaldības administratīvajā teritorijā deklarētajiem ir noteikts saistošo noteikumu pielikuma “Līdzfinansējuma maksa par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs” (turpmāk – pielikums) 1.tabulā.
8. Līdzfinansējuma maksas apmērs ārpus pašvaldības administratīvās teritorijas deklarētajiem ir noteikts saistošo noteikumu pielikuma 2.tabulā.
9. No līdzfinansējuma maksas 100 % apmērā attiecīgajā mācību gadā vai uz statusa piešķiršanas laiku ir atbrīvots:
	1. pašvaldības administratīvajā teritorijā deklarēts izglītojamais ar invaliditāti;
	2. pašvaldības administratīvajā teritorijā deklarēts izglītojamais no ģimenes, kurai piešķirts trūcīgas vai maznodrošinātas ģimenes statuss;
	3. Ukrainas civiliedzīvotājs ar invaliditāti, kura uzturēšanās vieta atrodas pašvaldības administratīvajā teritorijā;
	4. Ukrainas civiliedzīvotājs, kura ģimenei piešķirts trūcīgas vai maznodrošinātas ģimenes statuss un kura uzturēšanās vieta atrodas pašvaldības administratīvajā teritorijā.
10. No līdzfinansējuma maksas 100 % apmērā attiecīgajā mācību gadā ir atbrīvots izglītojamais, kurš saistošo noteikumu 2.2. – 2.4. punktā norādītajās Izglītības iestādēs apgūst profesionālās ievirzes sporta izglītības programmu MT-7 (mācību treniņu septītā apmācības gada grupa), SMP-1 (sporta meistarības pilnveidošanas pirmā apmācības gada grupa), SMP-2 (sporta meistarības pilnveidošanas otrā apmācības gada grupa), SMP-3 (sporta meistarības pilnveidošanas trešā apmācības gada grupa) un ASM (augstākās sporta meistarības grupa) grupās, informācija par sacensību rezultātiem publicēta attiecīgā sporta veida federācijas oficiālajā tīmekļvietnē un kurš iepriekšējā mācību gadā:
	1. individuālajos sporta veidos valsts sacensībās ir ieguvis no 1. līdz 6. vietai vai ir izpildījis sporta meistarkandidāta normatīvu;
	2. komandu sporta veidos, sākot no U-15 vecuma grupas, valsts sacensībās ir ieguvis no 1. līdz 6. vietai.
11. No saistošo noteikumu pielikuma 1.tabulā norādītās līdzfinansējuma maksas 50 % apmērā attiecīgajā mācību gadā ir atbrīvots:
	1. pašvaldības administratīvajā teritorijā deklarēts izglītojamais no daudzbērnu ģimenes;
	2. nepilngadīgs Ukrainas civiliedzīvotājs no daudzbērnu ģimenes, kura uzturēšanās vieta atrodas pašvaldības administratīvajā teritorijā.
12. Lai saņemtu noteikumu 7.1., 7.2., 7.3., 7.4. 9.1. vai 9.2. apakšpunktā noteikto atvieglojumu līdzfinansējuma maksai, izglītojamā vecāks iesniedz Izglītības iestādei iesniegumu, kurā norāda pamatojumu.
13. Izglītības iestādes vadītājs izdod rīkojumu par izglītojamo, kuram piemērojami 8. punktā noteiktie atvieglojumi līdzfinansējuma maksai un informē par tā piešķiršanu izglītojamā vecākus.
14. Izglītojamais tiek atbrīvots no līdzfinansējuma maksas pamatojoties uz vecāku iesniegumu vai ārsta izziņu, ja attaisnojošu iemeslu dēļ (piemēram, veselības stāvoklis, ģimenes apstākļi) nav apmeklējis mācību stundas 1 (vienu) mēnesi pēc kārtas vai vairāk.
15. Atvieglojumi līdzfinansējuma maksai stājas spēkā ar mēnesi, kurā vecāks iesniedzis Izglītības iestādei iesniegumu un apliecinošus dokumentus, uz kuru pamata var saņemt atvieglojumus.
16. Izglītojamā vecākiem ir pienākums informēt Izglītības iestādi, ja ir mainījušies apstākļi, kas bija par pamatu atvieglojumu līdzfinansējuma maksai saņemšanai. Nepaziņošanas gadījumā vai, ja sniegta nepatiesa informācija atvieglojumu saņemšanai, izdevumi, kas radušies Izglītības iestādei, var tikt piedzīti normatīvajos aktos noteiktajā kārtībā.
17. Izglītības iestādei ir tiesības pārbaudīt datus, kas nepieciešami noteikumu izpildes nodrošināšanai, izmantojot Izglītības iestādes un pašvaldības rīcībā esošo informāciju, pašvaldības un valsts reģistros pieejamo informāciju.
18. **Līdzfinansējuma maksas samaksas noteikumi**
19. Līdzfinansējuma maksu vecāki maksā bezskaidras naudas norēķinu veidā, pamatojoties uz Izglītības iestādes elektroniski izrakstītu rēķinu.
20. Līdzfinansējuma maksu vecāki maksā mācību gada laikā par katru mēnesi, atbilstoši izglītības programmas ilgumam.
21. Ja vecāki kavē līdzfinansējuma maksas samaksu vairāk nekā 2 (divus) mēnešus, Izglītības iestādes direktors rakstiski brīdina par parāda samaksas termiņu vai iespēju slēgt vienošanos par parāda samaksu pa daļām. Ja mēneša laikā no brīdinājuma nosūtīšanas dienas parāds netiek samaksāts vai netiek noslēgta vienošanās par parāda samaksu, Izglītības iestādes direktors var lemt par izglītojamā atskaitīšanu no Izglītības iestādes un veikt parāda piedziņu normatīvajos aktos noteiktajā kārtībā, par to brīdinot Izglītojamā vecākus.
22. Saistošo noteikumu ievērošanu un līdzfinansējuma maksas samaksas uzraudzību organizē un nodrošina Izglītības iestādes direktors.
23. **Noslēguma jautājums**
24. Ar šo saistošo noteikumu spēkā stāšanās dienu spēku zaudē Jelgavas valstspilsētas pašvaldības 2024. gada 25. jūlija saistošie noteikumi Nr.24-29 “Par līdzfinansējumu profesionālās ievirzes izglītības ieguvei Jelgavas valstspilsētas pašvaldības profesionālās ievirzes un interešu izglītības iestādēs” Latvijas Vēstnesis 2024, 167 nr.) .

Domes priekšsēdētāja vietniece R.Vectirāne

Pielikums

Jelgavas valstspilsētas pašvaldības 2024. gada 28. novembra

saistošajiem noteikumiem Nr.24-\_\_\_

**Līdzfinansējuma maksa par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs**

1.tabula

Līdzfinansējuma maksa Jelgavas valstspilsētas pašvaldības administratīvajā teritorijā deklarētajiem izglītojamiem par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs

|  |  |  |  |
| --- | --- | --- | --- |
| **Nr. p.k.** | **Izglītības iestāde** | **Mērvienība** | **Līdzfinansējuma maksa mēnesī, *euro*** |
| 1. | Jelgavas Mākslas skola | viena profesionālās ievirzes izglītības programma | 20,00 |
| 2 | Jelgavas Specializētā peldēšanas skola | viena profesionālās ievirzes izglītības programma | 30,00 |
| 3. | Jelgavas Bērnu un jaunatnes sporta skola | viena profesionālās ievirzes izglītības programma | 20,00 |
| 4. | Jelgavas Ledus sporta skola | viena profesionālās ievirzes izglītības programma | 50,00 |

2.tabula

Līdzfinansējuma maksa ārpus Jelgavas valstspilsētas pašvaldības administratīvās teritorijas deklarētajiem izglītojamiem par izglītības ieguvi Jelgavas valstspilsētas pašvaldības dibinātajās profesionālās ievirzes izglītības iestādēs

|  |  |  |  |
| --- | --- | --- | --- |
| **Nr. p.k.** | **Izglītības iestāde** | **Mērvienība** | **Līdzfinansējuma maksa mēnesī, *euro*** |
| 1. | Jelgavas Mākslas skola | viena profesionālās ievirzes izglītības programma | 40,00 |
| 2 | Jelgavas Specializētā peldēšanas skola | viena profesionālās ievirzes izglītības programma | 45,00 |
| 3. | Jelgavas Bērnu un jaunatnes sporta skola | viena profesionālās ievirzes izglītības programma | 30,00 |
| 4. | Jelgavas Ledus sporta skola | viena profesionālās ievirzes izglītības programma | 75,00 |

Domes priekšsēdētāja vietniece R. Vectirāne